ישיבת מליאה, כנסת 25, פרוטוקול מספר 106, 2023-10-18 00:00

אמיר אוחנה: חברי הכנסת, אני פותח את ישיבת הכנסת

אמיר אוחנה:  היום יום רביעי, ג' בחשוון התשפ"ד, 18 באוקטובר 2023

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –     לקריאה שנייה ולקריאה שלישית: הצעת חוק לתיקון פקודת בתי הסוהר (מס׳ 64 – הוראת שעה – חרבות ברזל) (מצב חירום כליאתי), התשפ"ד– 2023, שהחזירה הוועדה לביטחון לאומי

דן מרזוק:      לקריאה ראשונה, מטעם הממשלה: הצעת חוק סדר הדין הפלילי (הוראת שעה – חרבות ברזל) (קיום דיון תחילת המשפט בהיוועדות חזותית), התשפ"ד–2023; הצעת חוק דחיית מועדים (הוראת שעה – חרבות ברזל) (חוזה, פסק דין או תשלום לרשות), התשפ"ד–2023

דן מרזוק:      תקנות שעת חירום (חרבות ברזל) (הסמכת שירות הביטחון הכללי לביצוע פעולות בחומר מחשב המשמש להפעלת מצלמה נייחת), התשפ"ד–2023

דן מרזוק:  תודה

אמיר אוחנה: תודה למזכיר הכנסת

אמיר אוחנה: [רשומות (הצעות חוק, חוב' מ/1660)]

אמיר אוחנה: הנושא הראשון על סדר-היום: הצעת חוק דחיית מועדים (הוראת שעה – חרבות ברזל) (חוזה, פסק דין או תשלום לרשות), התשפ"ד–2023, בקריאה הראשונה

אמיר אוחנה:  אני מזמין את השר מיכאל מלכיאלי, בשם שר המשפטים, להציג את הצעת החוק, בבקשה

מיכאל מלכיאלי: תודה, אדוני היושב-ראש

מיכאל מלכיאלי:  חבריי חברי הכנסת, לפני שנפתח, אז באמת עם ישראל כולו מאוחד בתפילה לפני בורא עולם, שיחזרו קודם כול החטופים מעזה בריאים ושלמים במהרה הביתה

אמיר אוחנה: אמן

מיכאל מלכיאלי: והקדוש ברוך הוא ישלח הצלחה לחיילי צבא הגנה לישראל, לכל מערכות הביטחון, שנמצאים בכל מקום

אמיר אוחנה: אמן

מיכאל מלכיאלי: והקדוש ברוך הוא ייתן את העצה הטובה למקבלי ההחלטות, שנוכל לסיים את הסבב הזה בבחינת "והיה כאשר ירים משה את ידו וגבר ישראל", בעזרת השם

אמיר אוחנה: אמן

אמיר אוחנה:  את המלחמה הזאת

אמיר אוחנה:  זה לא סבב

מיכאל מלכיאלי: את המלחמה הזאת – בצורה מהירה ובניצחון גדול

מיכאל מלכיאלי:       אדוני היושב-ראש, כנסת נכבדה, הצעת חוק דחיית מועדים, התשפ"ד, מבקשת לקבוע כי לאור המצב הביטחוני שבו מדינת ישראל מצויה, ומכיוון שניהול המערכה משפיע משמעותית על כמה קבוצות אוכלוסייה ומביא לכך שהם אינם מנהלים שגרת חיים רגילה ואינם יכולים לקיים את התחייבויותיהם המשפטיות במועד, מועדים מסוימים יידחו אם הם חלו בתקופה שהחל מפרוץ מתקפת הטרור, 7 באוקטובר, ועד 7 בנובמבר 2023, כאשר בחוק נקבעה אפשרות להארכת תקופה זו

מיכאל מלכיאלי:    תיקון החקיקה יקודם כהוראת שעה, ולפיו מועדים שנקבעו בחוזה או בהחלטות שיפוטיות וכן מועדים שנקבעו לתשלום לרשות ציבורית יידחו, וזאת ביחס לקבוצות הבאות: חיילים בשירות סדיר וחיילי מילואים; שוטרים; כבאים; סוהרים מיחידות מסוימות; שבויים, חטופים או נעדרים; אנשים שהתגוררו ביישובים שהתפנו לאור המצב הביטחוני במדינה – ושר הביטחון, בהסכמת שר האוצר, יהיה רשאי לעדכן את היישובים בהתאם למצב הביטחוני; בני זוג של הגורמים, אם החיוב שלהם היה יחדיו; עיזבון של אדם שנפטר ושהיה חייל בשירות סדיר או בשירות במילואים, שוטר, סוהר או כבאי, וכן שבוי, חטוף או נעדר

מיכאל מלכיאלי:      בכל הנוגע לחוזים, בהצעת החוק מוצע לקבוע כי אם נקבע בחוזה מועד לביצוע פעולה החל מהתקופה שעליה חל תיקון החוק, והאדם שעליו לבצע את הפעולה נמנה עם אחת מהקבוצות לעיל, המועד לביצוע הפעולה יידחה ב-30 יום ממועד החיוב המקורי בחוזה

מיכאל מלכיאלי:  בנוסף, אם נקבעה תקופה לעשיית פעולה שהיא נמשכת על פי טיבה שאליה התחייב אותו אדם, יוארך המועד לסיומה של אותה תקופה ב-30 יום

מיכאל מלכיאלי:    ההסדר האמור יחול גם על מועד שנקבע בפסק דין חלוט של בית משפט או בית דין או בהחלטה סופית של גוף או אדם אחר בעל סמכות שפיטה על פי דין, וכן על מועד לתשלום לרשות ציבורית שחב בו האדם הזכאי לדחיית מועד

מיכאל מלכיאלי:  תיקון החוק לא יחול על תשלומי מזונות וכן על חוזה עבודה

מיכאל מלכיאלי:      עוד מוצע כי שר הביטחון יוכל, בהסכמת שר המשפטים ובהתייעצות עם שר הפנים, ובאישור ועדת החוץ והביטחון של הכנסת, להאריך את התקופה שביחס אליה יחול התיקון, ובלבד שתום התקופה לא יהיה מאוחר מסוף שנת 2023, וכן להאריך את התקופה שבה המועדים הקבועים בתיקון יידחו

מיכאל מלכיאלי:       שר הביטחון יהיה רשאי לעשות שימוש באפשרות להארכת מועדים ביחס לכלל הגורמים הזכאים לדחיית מועד או רק ביחס לחלק מהזכאים

מיכאל מלכיאלי:  בנוסף, אפשר יהיה להאריך רק חלק מהמועדים המנויים בחוק, למשל המועדים הנוגעים לגופים ציבוריים ולא הוראות הנוגעות לפסק דין

מיכאל מלכיאלי:  תיקון החוק יביא לכך שלחיילים ולגורמים אחרים המשרתים המדינה – שוטרים, סוהרים, כבאים – תהיה אפשרות להתרכז בפעילות המבצעית מבלי שהם יצטרכו להידרש לענייניהם האישיים באופן אשר עלול לפגוע במאמץ המלחמתי, תוך שהם יודעים כי ענייניהם האישיים יידחו ולא יחייבו מענה מיידי בעת הזו

מיכאל מלכיאלי:      בנוסף, הצעת החוק תביא לוודאות גם לתושבים שפונו מבתיהם, וגם לבני משפחות הנעדרים, שמצויים בימים אלו באי-ודאות משמעותית לנוכח המצב הקשה שאליו נקלעו

מיכאל מלכיאלי:  לאור האמור, הממשלה תומכת בהצעת החוק

אמיר אוחנה: אני מודה מאוד לשר מלכיאלי, ומזמין את חבר הכנסת דן אילוז לשאת את דבריו – מוותר; חברת הכנסת מירב בן ארי – מוותרת; חבר הכנסת ואליד אלהואשלה – אינו נוכח

אמיר אוחנה:  חבר הכנסת משה טור פז, בבקשה

אמיר אוחנה:  רשימת הדוברים נעולה

אמיר אוחנה:  מזכיר הכנסת, רשימת דוברים נעולה

אמיר אוחנה:  בבקשה

משה טור פז: אדוני היושב-ראש, חבריי חברי הכנסת, אני רוצה לנצל את ההזדמנות ולהביא לכם קול היישר מהחזית, היישר מאוגדת עזה, המקום שבו מתרחשים הדברים, המקום שאליו עינינו כולם נשואות

משה טור פז:  הזדמנה לידי הזכות לשרת בימים אלה באג"ם של אוגדת עזה, ולהיות חלק ישיר מהמאמץ - - -      

אמיר אוחנה: חברי הכנסת, חברי הכנסת

אמיר אוחנה:  חבר הכנסת קלנר

אמיר אוחנה:  תודה

משה טור פז: להיות חלק ישיר מהמאמץ המלחמתי, כמו מאות אלפי חיילים במילואים, כמו כמה מחבריי חברי הכנסת שמשרתים גם הם

משה טור פז:  קודם כול אני אומר שהתמונות מהחזית קשות, קשות גם ממה שפורסם

משה טור פז:  חטפנו מכה קשה מאוד, אבל בניגוד למה שאנשים אומרים, האוגדה וצה"ל כולו התאוששו מהר מאוד

משה טור פז:  כבר במוצאי שבת חזרו לתפקוד מבצעי, וגם ברגעים אלה ממש מנהלים לחימה מול המחבלים האכזריים

משה טור פז:       גם אתמול בערב הייתי, בשעות שבהם פורסם לכאורה על הפגיעה בבית החולים בעזה, ואני מעיד ממקור ראשון, כמי שהיה שם, שצה"ל לא פגע בבית החולים בעזה

משה טור פז:  זו אכן הייתה פגיעה של אחד מהכוחות הפלסטיניים שירו ופגעו בעצמם

משה טור פז:  אני יכול להעיד ממקור ראשון, גם כתבתי על כך עכשיו, שצה"ל עושה מאמץ אדיר – לצד הפגיעה במרצחים ושולחיהם ובכל מי שאוחז בנשק או מסכן אותנו הוא עושה מאמץ אדיר לא לפגוע בחפים מפשע

משה טור פז:  מסומנים אצלנו גם בתי חולים וגם אתרים שבהם נמצאים פליטים, ואנחנו לא יורים לשם

משה טור פז:  אנחנו נזהרים מאוד מפגיעה באזרחים שלא שייכים למלחמה הזו

משה טור פז:  לצד זה, אנחנו רודפים ונפגע בכל מחבל, בכל שולח, בכל מי שקשור לחמאס או לג'יהאד האסלמי

משה טור פז:  אנחנו עושים את זה בשם מדינת ישראל כולה

משה טור פז:      אני נמצא עכשיו בהפוגה בין שתי משמרות באוגדת עזה, ויש לי את הזכות, כאמור, להיות חבר כנסת בחזית

משה טור פז:  בשם כולנו אני רוצה לומר: הדבר שהכי מחזק את החיילים שם, הכי נותן לנו כוח, זו ההתאחדות של העם, זה הכוח האזרחי

משה טור פז:  אתמול בערב באוגדת עזה מגיעים שלושה גופים שונים אזרחיים, ועושים מנגל לחיילים

משה טור פז:  ואז החייל בשטח, במקום לאכול מנת קרב, אוכל אוכל טוב

משה טור פז:  הוא חוזר לעבודה הקשה, הסיזיפית והמסוכנת שלו, אבל הוא אכל ארוחת ערב טובה, והוא ישן בשק שינה קצת יותר טוב

משה טור פז:  הכוח האזרחי הזה נותן לנו עוצמה אדירה

משה טור פז:  החיילים רוצים מאיתנו שנהיה מאוחדים מאחוריהם בזמן הקשה הזה

משה טור פז:  זו התחושה בחזית

משה טור פז:  כך אנחנו פועלים

משה טור פז:       אני קורא לכולנו, קואליציה ואופוזיציה כאחד: בזמן הזה כולנו מאוחדים מאחורי המאמץ המלחמתי, מאחורי חיילי צה"ל

משה טור פז:  זו זכות גדולה להביא את הקול הזה, ואנחנו ביחד ננצח

משה טור פז:  תודה רבה לכם

אמיר אוחנה: יישר כוח לחבר הכנסת טור פז

אמיר אוחנה:  היות שאין דוברים נוספים, הממשלה רוצה לסכם או שנעבור להצבעה?      

קריאה: אפשר לעבור להצבעה

אמיר אוחנה: נעבור להצבעה

אמיר אוחנה:  בבקשה, הצבעה

אמיר אוחנה: בעד ההצעה להעביר את הצעת החוק לוועדה – 14 

אמיר אוחנה: נמנעים – אין  

אמיר אוחנה: אני קובע שהצעת חוק דחיית מועדים (הוראת שעה – חרבות ברזל) (חוזה, פסק דין או תשלום לרשות), התשפ"ד–2023, עברה בקריאה הראשונה – 14 בעד, אין מתנגדים ואין נמנעים – ותועבר לוועדת החוץ והביטחון להכנתה לקריאה השנייה והשלישית

אמיר אוחנה: [רשומות (הצעות חוק, חוב' מ/1659)

אמיר אוחנה: ] 

אמיר אוחנה: הסעיף הבא על סדר-היום: הצעת חוק סדר הדין הפלילי (הוראת שעה – חרבות ברזל) (קיום דיון תחילת המשפט בהיוועדות חזותית), התשפ"ד–2023, בקריאה הראשונה

אמיר אוחנה:  אני מזמין את השר מיכאל מלכיאלי, בשם שר המשפטים, להציג את הצעת החוק, בבקשה

מיכאל מלכיאלי: תודה, אדוני היושב-ראש

מיכאל מלכיאלי:  אני מבקש להתייחס להצעת חוק סדר הדין הפלילי, הוראת שעה – חרבות ברזל) – היוועדות חזותית בתחילת משפט – התשפ"ד–2023

מיכאל מלכיאלי:  נוכח המצב המיוחד, לרבות מתקפת טילים ברחבי הארץ, ישנו קושי משמעותי בשינוע עצירים ואסירים, לרבות עצירים מינהליים, ברחבי הארץ באופן שלא יסכן אותם ואת המסיעים אותם

מיכאל מלכיאלי:  בנוסף, קיימים קשיים לוגיסטיים משמעותיים בשל מצוקת כוח אדם בחלק מתחנות המשטרה, במיוחד בדרום הארץ

מיכאל מלכיאלי:  יצוין כי הלחימה נמשכת גם בשעות אלו

מיכאל מלכיאלי:       לנוכח הסיכון הכרוך בהוצאת אסירים, עצירים ומלווים לבתי המשפט לשם קיום דיונים בבתי המשפט – כמו גם סגל הסוהרים – הותקנו ביום 8 באוקטובר 2023 תקנות שעת חירום, ובהן נקבע כי הדיונים בעניינם של אסירים ועצירים יתקיימו בדרך של היוועדות חזותית, זאת לנוכח הצורך לצמצם נסיעות של אסירים, עצירים ומלווים באופן המסכן את חייהם וכן לנוכח מצוקת כוח האדם שנגרמה בשל הלחימה

מיכאל מלכיאלי:       עתה מבוקש לתקן את התקנות באופן שיחולו גם על מי שנעצר מכוח חוק סמכויות שעת חירום (מעצרים)

מיכאל מלכיאלי:  החוק קובע מי רשאי להוציא צווי מעצר וכיצד יבוצע הצו וקובע מנגנון לביקורת שיפוטית על צו המעצר

מיכאל מלכיאלי:  עוד קובע סעיף 8(א) לחוק כי עציר רשאי להיות נוכח בדיונים הבאים: ביקורת שיפוטית על מעצרו שמתקיימת תוך 48 שעות ממעצרו על פי צו של שר הביטחון; עיון מחדש בצו המעצר לא יאוחר משלושה חודשים אחרי אישור המעצר או תקופה קצרה יותר שנקבעה; ערעור על החלטה בעניין צו מעצר

מיכאל מלכיאלי:       לפי מידע שהתקבל מגורמי הביטחון, ישנם כמה עצירים מינהליים שבעניינם נדרש לקיים דיונים כבר בימים הקרובים, שאם לא כן, עצירים אלה עלולים להשתחרר למרות שיש הצדקה להחזקתם במעצר

מיכאל מלכיאלי:  בין השאר צוין כי בשלב זה ישנם 30 עצירים מכוח החוק, ובעניינם של חלקם צפויים להתקיים בימים אלו הליכי ביקורת שיפוטית

מיכאל מלכיאלי:  עוד נמסר כי קיימת אפשרות לא מבוטלת כי בקרוב ייחתמו צווי מעצר, ובמקרה זה תידרש בעניינם ביקורת שיפוטית בתוך 48 שעות ממעצרם

מיכאל מלכיאלי:       לאור האמור, בשל המצב החריג מאוד הקיים במדינה והסכנה כאמור, ובשל הצורך לשמור על ביטחון האסירים, העצירים, מלוויהם, מסיעיהם וצוות השב"ס, כמו גם ריבוי המשימות, קיים קושי ממשי בשינוע העצירים והאסירים אל בתי המשפט, ונדרשת הסדרה של קיום הדיונים בדרך של היוועדות חזותית

מיכאל מלכיאלי:  על כן הממשלה החליטה לתמוך בהצעת החוק

מיכאל מלכיאלי:  על כן הממשלה מבקשת לתמוך

מיכאל מלכיאלי:       אדוני היושב-ראש, אני כן רוצה לנצל ולומר מכאן, מכנסת ישראל, יישר כוח גדול לכל מאות ואלפי המתנדבים שעושים עבודת קודש במקומות שלא היינו רוצים שיהיו שם מתנדבים – אם זה במחנה שורה, אם זה בשטח, ואם זה בכל גופי הקבורה בארץ שעובדים 24 שעות ביממה, כל גופי הקבורה בארץ, במסירות נפש גדולה, עם רגישות גדולה

מיכאל מלכיאלי:  באמת, להגיד להם יישר כוח גדול

מיכאל מלכיאלי:  אנחנו ערוכים לקבורה כל השנה, אבל כזאת קבורה, לצערנו, כל כך הרבה נפטרים – כל כך הרבה רגישות, שינוע של חללים אחרי הזיהוי ובזמן הזיהוי, בהולכה לכיוון הזיהוי – יש כאן מסירות נפש, ואנחנו רוצים להגיד לכל האנשים האלה תודה רבה

אמיר אוחנה: אמת, השר מלכיאלי

אמיר אוחנה:       וכעת נעבור לדיון האישי

אמיר אוחנה:  חבר הכנסת דן אילוז – מוותר; חברת הכנסת מירב בן ארי – מוותרת; חבר הכנסת ואליד אלהואשלה – אינו נוכח

אמיר אוחנה:  חברת הכנסת דבי ביטון

דבורה ביטון: כבוד היושב-ראש, כבוד השרים, כנסת נכבדה, ימים לא פשוטים עוברים על מדינתנו, על החברה שלנו, על הילדים

דבורה ביטון:  עברנו טבח נוראי שלא יסולח, וכנראה שנצטרך לדורי-דורות להתמודד עם מה שקרה

דבורה ביטון:  כמפונה משדרות וכאימא לילדה שהייתה עדה לכל הטבח בקיבוץ כפר עזה וניצלה בנס, אני באמת רוצה לנצל את ההזדמנות הזו ולבקש להמשיך ולחזק את כל אנשי וילדי עוטף ישראל, וכמובן שדרות

דבורה ביטון:  וליבי כרגע עם הצפון

דבורה ביטון:  חברים, אני רוצה להזכיר שאולי זו הטראומה הכי קשה, אבל האזור הזה סופג טראומות לאורך שנים

דבורה ביטון:  אני מבקשת לגייס ברוחב לב ובתקציבים – צריך פסיכולוגים, חברים

דבורה ביטון:  אם אנחנו לא נטפל היום בילדים שלנו ובנו, אנחנו, לדאבוני, נקרוס

דבורה ביטון:  אנחנו לא ניתן את המתנה הזאת לחלאות – אי-אפשר לקרוא להם אדם, אפילו לא חיות, כי חיות הן נאמנות, עוד אפשר ללטף

דבורה ביטון:  את הגועל נפש הזה, את השטן שיצא לנו, שאין לי מילים אחרות לתאר את זה, אנחנו צריכים לחסל ולמוטט

דבורה ביטון:       אני רוצה לנצל את הבמה הזאת להודות לכולם, לכל תושבי ואזרחי מדינת ישראל, על העבודה המדהימה, על הלב הפתוח; לחמ"ל בכנסת, שעובד ובאמת נמצא שם, בשיתוף פעולה מצוין, ומי ייתן ונישאר באחדות הזאת לעולמי-עולמים

דבורה ביטון:  כמו כן, לחזק את גורמי הביטחון, את צה"ל

דבורה ביטון:  אנחנו סומכים עליכם, אנחנו יודעים שאתם תנצחו כי תמיד עם ישראל מנצח, מדינת ישראל

דבורה ביטון:       אני אסיים רק במשהו קטן

דבורה ביטון:  מי שמכיר אותי יודע שמהרגע שהגעתי לכנסת ישראל, הילדים המיוחדים, הילדים עם צרכים מיוחדים, הם בליבי

דבורה ביטון:  לדאבוני יש לנו גם ילדים שבויים עם צרכים מיוחדים

דבורה ביטון:  אבל אני בקשר טלפוני עם משפחות, ואתמול התרגשתי במיוחד משיחה עם אימא לילד עם צרכים מיוחדים, ילד שלא מדבר, הוא רק כותב

דבורה ביטון:  שאלתי אותה: מה נשמע, איך את מתמודדת? היא אמרה, תראי, הוא מתנהג למופת, הוא אומנם לא מדבר, הוא כותב באייפד, ואז הוא כתב לה: אימא, זה זמן לחיבוק

דבורה ביטון:  חברים, זה זמן לחיבוק, שאלוהים ישמור אותנו, יברך ויחזיר לנו את החטופים, את האזרחים וכמובן את כל גורמי הביטחון לשלום, ונחזור לחיות בשלום

דבורה ביטון:  תודה רבה

אמיר אוחנה: אמן ואמן

אמיר אוחנה:  השר מלכיאלי, מעוניין לסכם או שנעבור להצבעה?      אם כן, אנו עוברים, רבותיי, להצבעה

אמיר אוחנה:  הצבעה על הצעת חוק סדר הדין הפלילי (הוראת שעה – חרבות ברזל) (קיום דיון תחילת המשפט בהיוועדות חזותית), התשפ"ד–2023, הצבעה

אמיר אוחנה: בעד ההצעה להעביר את הצעת החוק לוועדה – 21 

אמיר אוחנה: נמנעים – אין 

אמיר אוחנה: 21 בעד, אחד נגד, אין נמנעים ואין אחרים

אמיר אוחנה:  אני קובע כי הצעת חוק סדר הדין הפלילי, (הוראת שעה – חרבות ברזל) (קיום דיון תחילת המשפט בהיוועדות חזותית), התשפ"ד–2023, אושרה בקריאה הראשונה, ותעבור לדיון בוועדת החוקה, חוק ומשפט, להכנתה לקריאה השנייה והשלישית

אמיר אוחנה: [מס' מ/1658; דברי הכנסת, חוב' זו, ישיבה 105; נספחות

אמיר אוחנה: ] 

אמיר אוחנה: הנושא הבא שעל סדר-היום: הצעת חוק לתיקון פקודת בתי הסוהר (מס' 64 – הוראת שעה – חרבות ברזל) (מצב חירום כליאתי), התשפ"ד–2023, בקריאה השנייה והשלישית

אמיר אוחנה:  אני מזמין את יושב-ראש הוועדה לביטחון לאומי חבר הכנסת צביקה פוגל להציג את הצעת החוק

אמיר אוחנה:  בבקשה, אדוני

הוועדה לביטחון לאומי): אדוני היושב-ראש, חבריי חברי הכנסת, כנסת נכבדה, אני מבקש לנצל את ההזדמנות – הייתי אתמול בסיור, ביקור, בשדרות ובאשקלון

הוועדה לביטחון לאומי):  אני רוצה לנצל את ההזדמנות ולנסות להשתתף בצערן ובכאבן של המשפחות השכולות, לאחל החלמה מהירה לפצועים, ולקוות יחד שהשבויים, הנעדרים והגופות שיש לנו שם יחזרו הביתה

הוועדה לביטחון לאומי):  אבל יותר מכול, אדוני היושב-ראש וחבריי חברי הכנסת, אני רוצה להגיד תודה לאותם אזרחים נושאי נשק, לאותם חברים בכיתות הכוננות ורכזי הביטחון השוטף, לאותם שוטרים ושוטרות שמעולם לא התמודדו עם אירוע מהסוג הזה, ולאותם חיילים שיצאו מההלם ובעצם מנעו מהטבח הזה להיות הרבה יותר גרוע

הוועדה לביטחון לאומי):  אני הצדעתי להם אתמול

הוועדה לביטחון לאומי): אדוני היושב-ראש, בימים אלו כוחות הביטחון פועלים בעצימות גבוהה מאוד לשמירה על שלום הציבור וביטחונו

הוועדה לביטחון לאומי):  במסגרת פעילותם בוצעו מעצרים רבים, מצבת הכלואים של שירות בתי הסוהר עלתה באופן משמעותי בימים האחרונים, ועם המשך הלחימה הערכת גורמי הביטחון היא כי קיים צפי לקליטת עצורים נוספים רבים בתקופה הקרובה

הוועדה לביטחון לאומי):  הצעת החוק שלנו נועדה לאפשר לשירות בתי הסוהר להתמודד עם העלייה החדה במצבת הכלואים

הוועדה לביטחון לאומי):       אדוני היושב-ראש, חבריי חברי הכנסת, לפי ההצעה השר לביטחון לאומי, בהמלצת נציבת בתי הסוהר ובהסכמת ראש הממשלה ושר הביטחון, יהיו רשאים להכריז על מצב חירום כליאתי אם נוכחו כי לאור המצב הביטחוני השורר במדינה יהיה צורך במקומות כליאה נוספים באופן מיידי או שעל בסיס חוות הדעת של גורמי ביטחון נוכחו כי קיימת סבירות גבוהה לכך

הוועדה לביטחון לאומי):  הכרזה על מצב חירום כליאתי תאפשר למנהל בית הסוהר להלין אסיר תוך חריגה מהוראות הדין לעניין שטח מחיה מינימלי, וככל הנדרש – גם להלינו שלא על מיטה בחריגה מהוראות לעניין הזכאות למיטה

הוועדה לביטחון לאומי):  עם זאת, הלנת אסיר שלא על מיטה תיעשה רק בנסיבות שבהן אין אפשרות לספק לו מיטה, ויש להגביל זאת לתקופה קצרה ככל האפשר

הוועדה לביטחון לאומי):  בנוסף, לאסיר שלא תסופק לו מיטה יסופק מזרן כפול, והדבר ייעשה תוך התחשבות בגודל התא ומאפייניו

הוועדה לביטחון לאומי):  עוד מוצע, אדוני היושב-ראש, כי חריגה זו מהוראות הדין תיעשה לגבי אסירים ואסירים ביטחוניים

הוועדה לביטחון לאומי):  עם זאת, מוצע לאפשר למנהל בית הסוהר להפעיל את סמכותו זו גם לעניין תאים שמוחזקים בהם אסירים אחרים, אם שוכנע שהחריגה מההוראות לעניין שטח מחיה או לעניין הזכאות למיטה נדרשת נוכח המצב הביטחוני השורר במדינה, ולאחר שלא נמצאו חלופות אחרות

הוועדה לביטחון לאומי):        אדוני היושב-ראש, חבריי חברי הכנסת, הכרזת השר תעמוד בתוקף למשך חמישה ימים, והממשלה תהיה רשאית להאריך את ההכרזה לתקופה אחת נוספת בת חמישה ימים

הוועדה לביטחון לאומי):  כן מוצע לאפשר לממשלה, באישור הוועדה לביטחון לאומי של הכנסת, להאריך את תוקף ההכרזה לתקופות נוספות

הוועדה לביטחון לאומי):  כך מובטח כי ניתן יהיה לתת מענה למצב החירום הכליאתי הנמשך, ובו בעת לפקח על החריגה הנעשית מהוראות הדין בעניין תנאי מחיה של אסירים ועצורים

הוועדה לביטחון לאומי):       אציין בהקשר הזה כי הצעת החוק כפי שאושרה בקריאה הראשונה כללה מנגנון של כמה אישורים מהממשלה, ורק לאחר 35 ימים אישור הוועדה

הוועדה לביטחון לאומי):  אנחנו סברנו כי נכון להתחיל את הפיקוח הפרלמנטרי בשלב מוקדם יותר, ולכן שינינו את ההסדר, כפי שציינתי

הוועדה לביטחון לאומי):       בנוסף, פניית הממשלה לוועדה תלווה בדיווח של השר לביטחון לאומי בדבר צעדים נוספים להתמודדות עם מצב החירום הכליאתי וכן דיווח של נציבת בתי הסוהר על נתונים הנוגעים ליישום סמכויותיה, לפי ההסדר במתקני הכליאה

הוועדה לביטחון לאומי):  דיווחי השר והנציבה יועברו לוועדה אחת לשבועיים וכל עוד ההכרזה עומדת בתוקפה, וזאת כדי לוודא פיקוח רציף ועקבי אחר החריגה מהוראות הדין ובחינת חלופות לכך

הוועדה לביטחון לאומי):       לבסוף, מוצע להסמיך את השר לביטחון לאומי ואת הממשלה לבטל את ההכרזה כאשר הנסיבות המצדיקות אותה יחדלו להתקיים

הוועדה לביטחון לאומי):       אדוני היושב-ראש, להצעת החוק לא הוגשו הסתייגויות, אך הוגשו בקשות רשות דיבור

הוועדה לביטחון לאומי):  אבקש מחברי הכנסת לאשר את הצעת החוק בקריאה שנייה ובקריאה שלישית

הוועדה לביטחון לאומי):  תודה

אמיר אוחנה: אני מודה ליושב-ראש הוועדה לביטחון לאומי

אמיר אוחנה:  כאמור, התבקשה רשות דיבור מטעם סיעת חד"ש-תע"ל

אמיר אוחנה:  חברי הכנסת איימן עודה, אחמד טיבי, עאידה תומא סלימאן ועופר כסיף – אינם נוכחים; חבר הכנסת עטאונה – אינו מעוניין

אמיר אוחנה:       לכן נעבור להצבעה

אמיר אוחנה:  רבותיי, הצבעה בקריאה שנייה ושלישית

אמיר אוחנה:  אני אודיע על מה אנחנו מצביעים: הצבעה בקריאה השנייה והשלישית על הצעת החוק לתיקון פקודת בתי הסוהר (מס' 64 – הוראת שעה – חרבות ברזל) – זה בנפרד

אמיר אוחנה:  אנחנו נקיים שתי הצבעות – הצבעה ראשונה היא על הקריאה השנייה על הצעת חוק תיקון פקודת בתי הסוהר (מס' 64 – הוראת שעה – חרבות ברזל) (מצב חירום כליאתי), התשפ"ד–2023, כנוסח הוועדה

אמיר אוחנה:  ההצבעה תתקיים כעת

אמיר אוחנה: בעד סעיף 1 – 14 

אמיר אוחנה: נמנעים – אין 

אמיר אוחנה: 14 בעד, מתנגד אחד

אמיר אוחנה:  אני קובע כי הצעת החוק אושרה בקריאה השנייה

אמיר אוחנה:       כעת נעבור להצבעה בקריאה השלישית על הצעת חוק תיקון פקודת בתי הסוהר (מס' 64 – הוראת שעה – חרבות ברזל) (מצב חירום כליאתי), התשפ"ד–2023, כנוסח הוועדה

אמיר אוחנה:  גם הצבעה זו אלקטרונית

אמיר אוחנה:  הצבעה כעת

אמיר אוחנה: בעד החוק – 16 

אמיר אוחנה: נמנעים – אין 

אמיר אוחנה: 16 בעד, מתנגד אחד

אמיר אוחנה:  אני קובע כי הצעת חוק לתיקון פקודת בתי הסוהר (מס' 64 – הוראת שעה – חרבות ברזל) (מצב חירום כליאתי), התשפ"ד–2023, התקבלה בקריאה השנייה והשלישית ותיכנס לספר החוקים

אמיר אוחנה:       חברי הכנסת, אנחנו יוצאים כעת להפסקה

אמיר אוחנה:  הדיונים בוועדות יימשכו, ואנחנו נודיע בהתראה של 15 דקות על חידוש הישיבה

אמיר אוחנה:  תודה רבה לכולם

בשעה 11: << נושא >> מסמכים שהונחו על שולחן הכנסת << נושא >>        

אמיר אוחנה: חברי הכנסת, אני מחדש את הישיבה

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת, הינני מתכבד להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק דחיית מועדים (הוראת שעה – חרבות ברזל) (חוזה, פסק דין או תשלום לרשות), התשפ"ד–2023, שהחזירה ועדת החוץ והביטחון; הצעת חוק סדר הדין הפלילי (תיקון מס' 93 – הוראת שעה – חרבות ברזל) (קיום דיון תחילת המשפט בהיוועדות חזותית), התשפ"ד–2023, שהחזירה ועדת החוקה, חוק ומשפט

דן מרזוק:      עוד הונחו על שולחן הכנסת החלטות ועדת האתיקה בעניין התבטאויות חברי כנסת בעת מלחמה ובקובלנות נגד חבר הכנסת עופר כסיף

דן מרזוק:  תודה

אמיר אוחנה: תודה למזכיר הכנסת

אמיר אוחנה: [מס' מ/1660; דברי הכנסת, ישיבה זו; נספחות

אמיר אוחנה: ] 

אמיר אוחנה: הסעיף הבא על סדר-היום: הצעת חוק דחיית מועדים (הוראת שעה – חרָבוֹת ברזל) – תיקנו אותי: חַרְבוֹת ברזל, כך צריך לומר – (חוזה, פסק דין או תשלום לרשות), התשפ"ד–2023, בקריאה השנייה והשלישית

אמיר אוחנה:  אני מזמין את יושב-ראש ועדת החוץ והביטחון חבר הכנסת יולי יואל אדלשטיין להציג את הצעת החוק

אמיר אוחנה:  בבקשה

ועדת החוץ והביטחון): תודה רבה, אדוני היושב-ראש

ועדת החוץ והביטחון):  כנסת נכבדה - -     

אמיר אוחנה: רבותיי, פחות רעש בפינה, בבקשה

אמיר אוחנה:  תודה

ועדת החוץ והביטחון):  - - אני מתכבד להציג בפני הכנסת את הצעת חוק דחיית מועדים (הוראת שעה – חרבות ברזל) (חוזה, פסק דין או תשלום לרשות), התשפ"ד–2023

ועדת החוץ והביטחון):  ביום שבת כ"ב בתשרי התשפ"ד, 7 באוקטובר 2023, נפתחה מתקפת טרור רצחנית מרצועת עזה על מדינת ישראל בידי ארגון הטרור חמאס

ועדת החוץ והביטחון):  במתקפת הטרור נרצחו מאות רבות של אזרחים, נפצעו אלפים ובנוסף דווח כי נעדרים רבים נחטפו לרצועת עזה

ועדת החוץ והביטחון):  כתוצאה מאירועים קשים אלה הכריז שר הביטחון על מצב מיוחד בעורף – הכרזה שהורחבה לכל שטחי המדינה ונלוו לה על צעדים נוספים, כדוגמת גיוס מילואים בהיקף נרחב, גיוס ציוד, פינוי תושבים מבתים ועוד

ועדת החוץ והביטחון):      הצעת החוק שבפניכם היא תולדה הן של מצב חריג זה והן של בקשת ועדת החוץ והביטחון בעת אישור צווי גיוס המילואים לאפשר לחיילי המילואים שגויסו להתרכז במשימותיהם מבלי לחשוש מהפרת חובות וחיובים שאין באפשרותם לקיים בנסיבות אלה

ועדת החוץ והביטחון):  מטבע הדברים המצב החריג והקיצוני שבו מדינת ישראל מצויה כיום משפיע על קבוצות אוכלוסייה רבות שאינן יכולות עוד לנהל את שגרת חייהן הרגילה, ובתוך כך גם אינן יכולות לקיים את התחייבויותיהן המשפטיות במועדן

ועדת החוץ והביטחון):  הרעיון המנחה של הוועדה בקידום הצעת החוק היה סיוע למי שמצויים בחזית של הלחימה, בין אם הם אזרחים ובין אם הם אנשי כוחות הביטחון אשר נושאים בעיקר נטל הלחימה

ועדת החוץ והביטחון):      הצעת החוק קובעת תיקון זמני בהוראת שעה של דחיית מועדים בחיובים מסוגים שונים שאירעו במהלך התקופה הקובעת, שהיא התקופה שבין יום תחילת מתקפת הטרור, 7 באוקטובר 2023, ועד למועד תום תקופת התיקון הזמני, 7 בנובמבר 2023

ועדת החוץ והביטחון):  דחיית המועדים והחיובים מתייחסת לאוכלוסיית זכאים

ועדת החוץ והביטחון):       הוועדה דנה רבות בסוגיה הזו ולבסוף החליטה להתייחס לקבוצות הזכאים: חיילים ומי שמשרתים בגופי ביטחון הפנים, שוטרים, סוהרים וכבאים; אוכלוסייה אזרחית שנפגעה מן האירועים, ובכלל זה נעדרים, חטופים, שבויים ותושבי יישובים שהתפנו, המפורטים בתוספת להצעת החוק; קבוצות אוכלוסייה נוספות של זכאים כוללות את בני זוגם של הזכאים שפורטו לעיל כל עוד הם אחראים לחיוב יחד עימם; עיזבונותיהם של הזכאים האמורים ולבסוף גם חברות מטעמם ושותפויות שהשליטה בהן מצויה בידי מי מן הזכאים

ועדת החוץ והביטחון):  על קבוצות אלה ביקשה הוועדה להוסיף גם קבוצות חדשות של זכאים, והם מי שאושפזו למשך שבעה ימים לפחות בשל פציעה שנגרמה להם בשל האירועים במהלך התקופה הקובעת, וכן עובדים בארגוני ההצלה מד"א, זק"א ואיחוד הצלה ומתנדבים בארגונים אלה בהיקף המקביל למשרה מלאה

ועדת החוץ והביטחון):  כמו כן, לוועדה הובהר כי גם זכאים המהווים עוסק מורשה יהיו חלק מאוכלוסיית הזכאים, הגם שהדבר לא נקבע במפורש בהצעת החוק

ועדת החוץ והביטחון):      בנוסף, לרשימת היישובים שתושביהם התפנו, ביקשה הוועדה להוסיף גם את העיר אשקלון, וזאת לנוכח המצב המיוחד השורר בעיר זו מאז תחילת הלחימה

ועדת החוץ והביטחון):      כאמור, לפי הצעת החוק תתאפשר דחייה של 30 ימים למועדים ולחיובים שלהם, כל עוד מועדים אלה חלים במהלך התקופה הקובעת: מועד לעשיית פעולה שנקבע בחוזה – אם מדובר בפעולה נמשכת, הדחייה תחול על המועד האחרון לביצועה

ועדת החוץ והביטחון):  מהוראה זו הוחרגו חוזים שנחתמו במהלך התקופה הקובעת, חוזים שבהם שני הצדדים זכאים לדחיית המועדים לפי החוק ועסקאות תשלומים שבהן התמורה כבר סופקה; מועד לעשיית פעולה שנקבע בפסק דין או בהחלטה סופית של בית המשפט, בית דין או גורם בעל סמכות שיפוטית; מועד לתשלום לרשות, למעט תשלום מקוון הנדרש בעקבות פנייה יזומה של אדם לרשות במהלך התקופה הקובעת

ועדת החוץ והביטחון):      מדחיות מועדים אלו הוחרגו תשלומי מזונות וחוזי עבודה ואף החיובים לפיהם – עדיין יש לבצע במועדם

ועדת החוץ והביטחון):      מעבר לכך, לשם הקלת ההליכים בעבור אוכלוסיות הזכאים השונות, ביקשה הוועדה לאפשר דחיית מועד שנקבע בחוזה גם על סמך הצהרה של הזכאי כי הוא נמנה עם אחת מאוכלוסיות הזכאים לעיל

ועדת החוץ והביטחון):  הצהרה כאמור תקים לאותו אדם חזקה כי הוא אכן נמנה עם האוכלוסיות האמורות

ועדת החוץ והביטחון):      חברי הכנסת, אחרי כל הנאום, כמחויב, אדוני היושב-ראש, מטעם הוועדה, אני רוצה להודות דרכך, שר המשפטים, לעובדי משרד המשפטים והייעוץ המשפטי, שבאמת בפרק זמן קצר ביותר הביאו את החוק לוועדת שרים לחקיקה, ולאחר מכן זה הגיע למליאה ולוועדה

ועדת החוץ והביטחון):       לאנשים שהחוק נוגע אליהם, כמו שאמרתי, אחרי כל הניסוחים המשפטיים אני רוצה לומר בפשטות: אנשי מילואים – סדיר וקבע, שוטרים, סוהרים, כבאים, אנשי ארגוני ההצלה, תושבים שפונו בהוראת הממשלה מהיישובים שלהם בקו הגבול, פצועים, משפחות של חטופים, בתקווה שיחזרו הביתה מהר ובשלום - -      

אמיר אוחנה: 	אמן

ועדת החוץ והביטחון): - - כל האוכלוסיות האלה יקבלו אפשרות לדחות את התשלומים השונים: חובות לביטוח לאומי, משכנתה וכיוצא באלה, על סמך הצעת החוק הזו

ועדת החוץ והביטחון):  היא ניתנה כהוראת שעה המובאת בפני הכנסת, אדוני, ל-30 יום

ועדת החוץ והביטחון):  ודאי שאם המצב הזה יימשך, הוועדה תשקול להאריך את ההצעה, במידה שיהיה צורך

ועדת החוץ והביטחון):  במהלך 30 הימים הקרובים אנחנו נדע, אדוני שר המשפטים, מה עובד יותר טוב, מה עובד פחות טוב, אם התגלו פערים ובעיות, ונוכל גם לתקן את הדברים בהתאם

ועדת החוץ והביטחון):       ואני גם לבסוף אגיד – לאחר דיונים רבים בתחומים שונים סביב הנושא, על פי הצעת הוועדה, גם העיר אשקלון נכללת בהצעת החוק

ועדת החוץ והביטחון):  המצב הלא-פשוט של העיר הזו, לפחות במשהו, בנושא דחיית התשלומים, עכשיו יבוא לידי ביטוי

ועדת החוץ והביטחון):      להצעת החוק לא הוגשו הסתייגויות

ועדת החוץ והביטחון):  אני אבקש מכלל חברי הכנסת לתמוך בהצעת החוק בקריאה שנייה ושלישית

ועדת החוץ והביטחון):  תודה, אדוני היושב-ראש

אמיר אוחנה: אני מודה ליושב-ראש ועדת החוץ והביטחון

אמיר אוחנה:  האם הממשלה מעוניינת לסכם? בבקשה

אמיר אוחנה:  לאחר מכן נעבור להצבעה

אמיר אוחנה:  השר לוין, בבקשה

המשפטים יריב לוין: תודה רבה, אדוני היושב-ראש

המשפטים יריב לוין:  השרה, חברות וחברי הכנסת, בראשית הדברים אני רוצה, כמובן, לשלוח מכאן תנחומים למשפחות הנרצחים והחללים, איחולי החלמה מהירה לפצועים

המשפטים יריב לוין:  כמובן חיזוק למשפחות החטופים, השבויים והנעדרים

המשפטים יריב לוין:  בהחלט אסון נורא ושעה קשה מאוד

המשפטים יריב לוין:  ואני מבקש, כמובן, גם לחזק מכאן את חיילי צה"ל, את שוטרי משטרת ישראל, את כלל אנשי כוחות הביטחון, ההצלה, וכל מי שעוסקים בהגנה על מדינת ישראל ובהצלת חיים ובשמירה על ביטחון כולנו

המשפטים יריב לוין:      אני רוצה להודות לך, אדוני יושב-ראש ועדת החוץ והביטחון חבר הכנסת יולי אדלשטיין, ולוועדה על ההתגייסות וההירתמות שלכם והעבודה המהירה בעניין הזה; כמובן, גם לצוות הוועדה ולייעוץ המשפטי לוועדה ובכלל לכל מי שעסקו בהצעת החוק החשובה הזו, ובראשן עו"ד כרמית יוליס, המשנה ליועצת המשפטית לממשלה, שבאמת נרתמה לעניין הזה באופן אישי, היא וצוותה

המשפטים יריב לוין:       צריך לומר, מדובר בחוק מאוד מאוד מורכב ולא פשוט

המשפטים יריב לוין:  הוא מורכב בכמה היבטים: הוא מורכב, כמובן, קודם כול, בשאלת אופי ההסדר שהוא התערבות הרבה פעמים בחוזים, בהסכמות וולונטריות – דבר שנמנעים מלעשותו, ויש לו השלכות משקיות ואחרות לא פשוטות

המשפטים יריב לוין:  הדבר הזה נדרש בעת הזו, נדמה לי שכולם מבינים את זה, אבל זה בהחלט חוק שמחייב זהירות רבה והרבה מאוד איזונים עדינים

המשפטים יריב לוין:  מדובר גם בשאלה קשה מאוד של תחולת החוק, גם על מי הוא חל, וגם על משך הזמן שהחוק הזה יחול

המשפטים יריב לוין:  אני חושב שגם בעניין הזה נעשו כאן הסדרים זהירים מאוד, שיאפשרו לנו, כפי שאמרת, אדוני יושב-ראש הוועדה, לבחון את הדברים לגופם תוך כדי ביצוע, ובהחלט גם לעשות תיקונים והתאמות, ככל שהדברים יידרשו, כדי לתת מענה נכון

המשפטים יריב לוין:  צריך גם לזכור שבעניינים שנמצאים במישור שבין אזרחים יש גם צד שני – מי שאמור לקבל את הכספים

המשפטים יריב לוין:  לכן, צריך מאוד להיזהר גם מפגיעה באנשים כאלה, שחלקם גם הם נמצאים על הגבולות ומגינים עלינו בשעה זו

המשפטים יריב לוין:  אבל אני חושב שהמשקל המכריע, וכך חשבנו כאשר הבאנו את הצעת החוק – וכך אני מבין גם חשבו, ובצדק בעיניי, גם בוועדה – הוא העובדה שלאותם רבים רבים שעסוקים עכשיו ומגויסים בחזית ובמקומות אחרים, ולאותם אלה שבאמת נפגעו באופן ישיר, חשוב לפחות לתת, עד כמה שניתן, את הביטחון הכלכלי ולהסיר את הדאגה הזו מליבם כאשר הם מתמודדים עם קשיים כל כך גדולים

המשפטים יריב לוין:  מכאן באמת ההסדר הכולל הזה שנעשה כאן, ואני חושב שטוב וחשוב שנעשה

המשפטים יריב לוין:      אני רוצה להודות גם לך, אדוני יושב-ראש הכנסת

המשפטים יריב לוין:  אני חושב שיש בהחלט התגייסות של הכנסת

המשפטים יריב לוין:  לצערנו, אנחנו מתורגלים בזה, כי היינו במקום הזה בתקופת הקורונה

המשפטים יריב לוין:  גם אז הייתה באמת התגייסות להעביר במהירות חקיקה לא פשוטה, בהסכמה רחבה, ובאמת גם בדרך אחראית

המשפטים יריב לוין:  אני חושב שבסך הכול בהסתכלות לאחור הרוב המוחלט של הדברים שנעשו היו טובים ונכונים, ומאוזנים נכון

המשפטים יריב לוין:  אני בטוח שהניסיון הנצבר הזה יבוא ובא לידי ביטוי גם בעבודה שנעשית כאן

המשפטים יריב לוין:  ואני חושב שמגיעה תודה גם לך, וגם, כמובן, לכל מי שעושה במלאכה הזו

המשפטים יריב לוין:       אני אסיים, כמובן, ואומר שיש נקודה אחת חשובה מאוד שהחוק הזה איננו מסדיר, והיא סוגיה שנוגעת לתאגידים למיניהם – חברות, תאגידים אחרים

המשפטים יריב לוין:  זו סוגיה שגם היא מורכבת

המשפטים יריב לוין:  היא עוד נדונה, ועוסקים בה המשרדים הנוגעים בדבר בצורה יסודית כדי לנסות להביא הסדר משלים גם לעניין הזה

המשפטים יריב לוין:  אני סברתי שלא נכון לעכב את הדברים ולקשור בין שני הדברים, מכיוון שהחוק הזה בעצם מכסה את רוב המקרים, אפילו הרוב המוחלט של המקרים, ולכן עדיף היה לתת קודם כול פתרון למה שאפשר היה לפתור יחסית יותר מהר

המשפטים יריב לוין:  אבל אני מקווה שגם העבודה שנעשית על ידי אותם משרדים בנושאים של התאגידים, גם היא תושלם כמה שיותר מהר, ונוכל להביא ולאשר גם את ההסדר הזה, ובכך באמת להשלים את התמונה

המשפטים יריב לוין:  נקווה ונאחל שלא נזדקק לאורך זמן להסדרים מהסוג הזה

המשפטים יריב לוין:  תודה רבה

אמיר אוחנה: אני מודה לשר לוין

אמיר אוחנה:  אנחנו נעבור כעת להצבעה בקריאה השנייה על הצעת חוק דחיית מועדים (הוראת שעה – חרבות ברזל) (חוזה, פסק דין או תשלום לרשות), התשפ"ד–2023, כנוסח הוועדה

אמיר אוחנה:  ההצבעה תהיה אלקטרונית

אמיר אוחנה:  אנא שבו במקומותיכם

אמיר אוחנה:  הצבעה כעת

אמיר אוחנה: בעד סעיפים 1–10 – 16 

אמיר אוחנה: נמנעים – אין 

אמיר אוחנה: 16 בעד, אין מתנגדים, אין נמנעים

אמיר אוחנה:  אני קובע כי הצעת החוק אושרה בקריאה השנייה

אמיר אוחנה:       חברי הכנסת, אנחנו נעבור להצבעה בקריאה השלישית על הצעת חוק דחיית מועדים (הוראת שעה – חרבות ברזל) (חוזה, פסק דין או תשלום לרשות), התשפ"ד–2023, כנוסח הוועדה

אמיר אוחנה:  הצבעה כעת

אמיר אוחנה: בעד החוק – 16 

אמיר אוחנה: נמנעים – אין  

אמיר אוחנה: 16 בעד, אין מתנגדים ואין נמנעים

אמיר אוחנה:  אני קובע כי הצעת חוק דחיית מועדים (הוראת שעה – חרבות ברזל) (חוזה, פסק דין או תשלום לרשות), התשפ"ד–2023, התקבלה בקריאה השנייה והשלישית ותיכנס לספר החוקים

אמיר אוחנה:      יושב-ראש הוועדה מעוניין להודות לצוות

אמיר אוחנה:  אנחנו נאפשר זאת כמקובל, כמובן

ועדת החוץ והביטחון): תודה לך, אדוני היושב-ראש

ועדת החוץ והביטחון):  אני קודם כול מברך את כל חברי הכנסת על העברה מהירה של החוק

ועדת החוץ והביטחון):  אדוני שר המשפטים, אני רוצה לומר לך, בהמשך לדבריך כאן, שבדיון היום השתתפו נציגי עמותה למען אנשי המילואים

ועדת החוץ והביטחון):  מילואימניקים בעצמם הופיעו בזום מהמילואים

ועדת החוץ והביטחון):  להם הייתה רק בקשה אחת מהוועדה: מהר

ועדת החוץ והביטחון):  תעבירו מהר, כדי שאנשים ידעו

ועדת החוץ והביטחון):  ואנחנו עמדנו במשימה הזאת, בבקשה הזאת, וטוב שכך, בזכות האנשים שכבר פירטת, ואני בוודאי אוסיף את מנהל הוועדה אסף פרידמן, עו"ד מירי פרנקל-שור, היועצת המשפטית של הוועדה, עו"ד גלעד נוה, עו"ד עידו בן יצחק וכל צוות הוועדה, ובוודאי חברי הכנסת שלאורך כל הדיונים העירו הערות חשובות ותרמו להעברת החוק

ועדת החוץ והביטחון):  תודה, אדוני היושב-ראש

אמיר אוחנה: תודה לכולם

אמיר אוחנה: [מס' מ/1659; דברי הכנסת, ישיבה זו; נספחות

אמיר אוחנה: ] 

אמיר אוחנה: הסעיף הבא על סדר-היום: הצעת חוק סדר הדין הפלילי (תיקון מס' 93 – הוראת שעה – חרבות ברזל) (קיום דיון תחילת המשפט בהיוועדות חזותית), התשפ"ד–2023, בקריאה השנייה והשלישית

אמיר אוחנה:  אני מזמין את יושב-ראש ועדת החוקה, חוק ומשפט חבר הכנסת שמחה רוטמן, להציג את הצעת החוק, בבקשה, אדוני

חוק ומשפט): תודה רבה

חוק ומשפט):  אדוני היושב-ראש, כנסת נכבדה, חבריי חברי הכנסת, בשם ועדת החוקה, חוק ומשפט אני מתכבד להביא בפניכם את הצעת חוק סדר הדין הפלילי (תיקון מס' 93 – הוראת שעה – חרבות ברזל) (היוועדות חזותית), התשפ"ד–2023

חוק ומשפט):  בעקבות האסון והאירועים הקשים שהתרחשו ביום 7 באוקטובר 2023 חג שמחת תורה, הכריז שר הביטחון על מצב מיוחד בעורף, הכרזה שאושרה על ידי ועדת החוץ והביטחון של הכנסת

חוק ומשפט):  בשל מצב חירום זה, הודיע שר המשפטים על החלת תקנות 2 ו-3 לתקנות בתי המשפט ולשכות ההוצאה לפועל (סדרי דין במצב חירום מיוחד), התשנ"א–1991, כך שמוגבלים סוגי הדיונים שיתקיימו בבתי המשפט בעת מצב החירום

חוק ומשפט):  בנוסף, בשל קושי משמעותי בשינוע עצורים ואסירים במצב החירום, הותקנו תקנות שעת חירום (דיוני מעצרים), התשפ"ד–2023, ולפיהן דיוני מעצר יתקיימו בדרך של היוועדות חזותית

חוק ומשפט):       מאחר שבהתאם להוראות חוק סדר הדין הפלילי יש לקיים דיון הקראת כתב האישום של עצורים תוך 30 ימים מיום הגשת כתב האישום, אחרת יש לשחררם, מוצע כעת, בשל המצב ולתקופה מוגבלת, לקבוע כי גם דיון הקראה ייעשה בדרך של היוועדות חזותית, כך שהנאשם ייראה בדרך של היוועדות חזותית בפני בית המשפט והנאשם יוכל לראות ולשמוע את הדיון ואת כל משתתפיו

חוק ומשפט):  עוד מוצע לקבוע, כי במקרים שבהם אין דרך לקיים דיון אפילו בהיוועדות חזותית, ניתן יהיה לקיים את ההקראה במכשיר טכנולוגי המאפשר שמיעה בלבד, אם ניתנה לכך הסכמת הנאשם וסנגורו, או שבית המשפט הורה כאמור לאחר ששוכנע כי יש דחיפות לקיים את הדיון באותה עת

חוק ומשפט):       כמו כן, הוועדה הוסיפה אפשרות לקיים דיונים בהיוועדות חזותית אם יש בהם כדי לסיים את ההליך בעניינו של הנאשם והוא ביקש זאת באמצעות סנגורו

חוק ומשפט):  מוצע לקבוע את הוראת השעה לתקופה של כחודשיים וחצי, שזה הזמן המקסימלי שבו ניתן להאריך את תקנות שעת חירום בענייני מעצרים, אולם ההוראות לא יחולו ככל שההודעה וההכרזה על מצב החירום ועל דיוני המעצרים יפקעו קודם לכן

חוק ומשפט):       במהלך דיוני הוועדה נכנסו כמה הוראות חשובות, הנוגעות לשמירה על זכויותיהם של האסירים והעצירים במידת האפשר בנסיבות הקשות שבהן אנחנו נמצאים

חוק ומשפט):  אני רוצה להודות לצוות הוועדה, לצוות המשפטי, שהתכנס ועשה את העבודה בזמן מהיר ביותר; אני רוצה להודות גם לייעוץ המשפטי לממשלה, גם לנציגי שירות בתי הסוהר, גם לנציגי הסנגוריה וכל מי שנכח בדיון, שהתגייסו כולם לטובת העברת החוק במהירות המרבית ובצורה הטובה ביותר האפשרית בנסיבות אלה

חוק ומשפט):       אני מבקש בסוף דבריי להודות גם לנציגי האופוזיציה והקואליציה שנכחו בדיונים, ולכך שאנחנו יכולים להעביר את התיקון החשוב הזה בזמן כה קצר בהסכמתם

חוק ומשפט):  תודה רבה, אדוני היושב-ראש

חוק ומשפט):  להצעת החוק לא הוגשו הסתייגויות ולא התבקשו – התבקשו?     

אמיר אוחנה: יש

חוק ומשפט): התבקשו

חוק ומשפט):  אבל לא הוגשו הסתייגויות, נכון?     

אמיר אוחנה: נכון

אמיר אוחנה:  לא הוגשו הסתייגויות

חוק ומשפט): לא, לא הוגשו הסתייגויות, נכון, אז רק הוגשו בקשות דיבור

חוק ומשפט):       אני מבקש מחבריי חברי הכנסת לאשר את הצעת החוק בנוסח הוועדה

חוק ומשפט):  תודה רבה, אדוני היושב-ראש

אמיר אוחנה: תודה ליושב-ראש ועדת החוקה, חוק ומשפט

אמיר אוחנה:  כאמור, להצעה זו הוגשו בקשות רשות דיבור של סיעת חד"ש-תע"ל

אמיר אוחנה:  אינני רואה אותם באולם, נכון? אף אחד לא נמצא – חבר הכנסת איימן עודה, אחמד טיבי, עאידה תומא סלימאן, עופר כסיף ויוסף עטאונה

אמיר אוחנה:      אם כן, אנחנו נעבור להצבעה, אלא אם כן הממשלה תרצה לסכם, השר לוין

אמיר אוחנה:  השר לוין, אפשר להצביע או שהממשלה רוצה לסכם?      

המשפטים יריב לוין: אפשר להצביע

אמיר אוחנה: אם כך, אנחנו נעבור להצבעה בקריאה השנייה על הצעת חוק סדר הדין הפלילי (תיקון מס' 93 – הוראת שעה – חרבות ברזל) (קיום דיון תחילת המשפט בהיוועדות חזותית), התשפ"ד–2023, כנוסח הוועדה

אמיר אוחנה:  הצבעה

אמיר אוחנה: בעד סעיף 1 – 11 

אמיר אוחנה: נמנעים – אין  

אמיר אוחנה: 11 בעד, אין מתנגדים, אין נמנעים

אמיר אוחנה:  אני קובע כי הצעת החוק אושרה בקריאה השנייה

אמיר אוחנה:      אנחנו נעבור כעת להצביע על הצעת החוק בקריאה השלישית

אמיר אוחנה:  הצעת חוק סדר הדין הפלילי (תיקון מס' 93 – הוראת שעה – חרבות ברזל) (קיום דיון תחילת המשפט בהיוועדות חזותית), התשפ"ד-2023, כנוסח הוועדה

אמיר אוחנה:  ההצבעה תהיה אלקטרונית – הצבעה

אמיר אוחנה: בעד החוק – 11 

אמיר אוחנה: נמנעים – אין 

אמיר אוחנה: 11 בעד, אין מתנגדים, אין נמנעים

אמיר אוחנה:  אני קובע כי הצעת חוק סדר הדין הפלילי (תיקון מס' 93 – הוראת שעה – חרבות ברזל) (קיום דיון תחילת המשפט בהיוועדות חזותית), התשפ"ד–2023, התקבלה בקריאה השנייה והשלישית ותיכנס לספר החוקים

אמיר אוחנה: הודעה למזכיר הכנסת

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת תקנות שעת חירום (מסירת מידע לגופי ביטחון לצורך זיהוי, אימות זהות או איתור של גופה, נעדר או שבוי) (תיקון), התשפ"ד–2023

דן מרזוק:  תודה

אמיר אוחנה: חברי הכנסת, תם סדר-היום

אמיר אוחנה:  הישיבה הבאה תתקיים ביום שני ח' בחשון התשפ"ד, 23 באוקטובר 2023, בשעה 16:00

אמיר אוחנה:  ישיבה זו נעולה